ส่องตลาด ภาคบ่าย – บล.ฟิลลิป (ประเทศไทย)
ส่องตลาด ภาคบ่าย - บล.ฟิลลิป (ประเทศไทย)
29 ก.ย. 2559

ตลาดหุ้น
การเคลื่อนไหวภาคเช้าของตลาดหุ้นในภูมิภาค
 
แนวโน้มภาคบ่าย: น้ำมันเป็นปัจจัยบวกแต่ยังอ่อนแรง
 
– แม้มีปัจจัยบวกจากน้ำมัน แต่ตลาดตอบรับไม่มาก: ราคาน้ำมันดีดตัวหลังมีสัญญาณบวกจากการประชุม OPEC ช่วยหนุนราคาหุ้นกลุ่มพลังงานและตลาดขึ้น ด้านมูลค่าซื้อขายดูคึกคักขึ้นจากช่วงก่อนหน้า อย่างไรก็ดีมอง Upside ค่อนข้างจำกัดหลังประเมินเป้าดัชนีสิ้นปีนี้ที่ 1520 โดยมองกรอบบ่ายนี้ที่ 1480-1500 จุดเช่นเดิม
– สัปดาห์หน้าลุ้นตัวเลขเศรษฐกิจโลก: ในสัปดาห์หน้าตลาดน่าจะให้น้ำหนักไปยังตัวเลขเศรษฐกิจโลกอีกครั้ง โดยน่าติดตามทั้ง PMI ภาคการผลิตประเทศต่างๆ ตัวเลขการจ้างงานสหรัฐฯ เป็นต้น
– BDMS โดนกดดันระยะสั้น: ราคาหุ้นย่อตัวลงหลังมีข่าวลงทุนกว่า 1 หมื่นล้านบาท สร้าง Wellness Centre ทางฝ่ายมองว่า BDMS ไม่ได้มีข้อจำกัดต่อเงินลงทุนดังกล่าว และภาระดอกเบี้ยไม่ได้กระทบผลกำไรบริษัทมาก ทำให้ยังมีมุมมองเป็นบวกอยู่ ทั้งนี้ติดตามความคืบหน้าต่อไปหลังบริษัทมีการชี้แจงในการประชุมนักวิเคราะห์ในวันนี้
– พอร์ตระยะสั้น: คงพอร์ต 25% ถือ AOT, MTLS, SPA, HMPRO และบ่ายนี้ตั้งซื้อ TVO ที่ 30.75 บาท
 
แนวโน้มตลาดหุ้นไทยภาคบ่ายในเชิงเทคนิค
 
ดัชนี 1,492.64 เปลี่ยนแปลง +13.06 จุด มูลค่าการซื้อขาย 21,716 ลบ.
 
แม้จะดูดีที่เปิดกระโดดได้ แต่ดูไม่มีแรงที่จะไปต่อ โดยแนวต้านระยะสั้นที่ 1495-1500 ยังกดดันเอาไว้ บ่ายแนวโน้มทรงตัวและอาจอ่อนตัวลงได้เล็กน้อย แนวรับ 1485-1480 จุด
 
VGI/5.75
เปิดกระโดดขึ้นมาและเดินหน้ามาบน EMA ได้ทุกเส้นแล้ว เครื่องมือก็ยังให้แนวโน้มดี คาดขึ้นต่อได้ “เก็งกำไร” แนวรับ 5.65 แนวต้าน 5.90, 6.05 Cut loss 5.55 บ.
 
BEAUTY/9.30
พักตัวไปไม่กี่วันเริ่มมีแววว่าจะเดินหน้าต่อ โดยได้แรงซื้อที่หนาแน่น ขณะที่เครื่องมือหลักๆ ให้สัญญาณซื้อต่อเนื่อง “เก็งกำไร” แนวรับ 9.20 แนวต้าน 9.45, 9.60 Cut loss 9.05 บ.
 
EA/26.25
ยืนได้ที่ EMA-25 เครื่องมือเริ่มทยอยกันกับมาส่งสัญญาณซื้อ คาดพักตัวจบแล้ว ลุ้นขึ้นต่อได้ “เก็งกำไร” แนวรับ 25.75 แนวต้าน 27.00-27.50 Cut loss 25.00 บ.
 
ตลาดอนุพันธ์
กลยุทธ์
 
S50Z16/951.20
Long ยังไม่ได้ รอเปิดอีกครั้งที่ 947 จุด เป้าหมายทำกำไร 955 จุด หรือไปรอเปิด Short ที่ 956 จุด เป้าหมายทำกำไร 7-10 จุด ตัดขาดทุนเหนือ 959 จุด
 
TPIPLZ16/2.46
Long ที่เปิดไว้ 2.40 บาท รอทำกำไร 2.52 บาท ปิดสถานะหากลงมาที่ทุน 2.40 บาท
 
GFV16/21,820
Short ยังไม่ได้ รอเปิดอีกครั้งที่ 21,850-21,900 บาท เป้าหมายทำกำไร 21,730 บาท ตัดขาดทุนเหนือจุดเข้า 70 บาท
 
USDZ16/34.68
Short ที่เปิดไว้ 34.70 บาท รอทำกำไร 34.62 บาท ตัดขาดทุนเหนือ 34.72 บาท
 
อนุพันธ์เด่นเชิงเทคนิค
 
S50Z16 / ราคาปิด 951.20 จุด เปลี่ยนแปลง +7.20 จุด
 
กราฟ 10 นาที แกว่งตัวออกข้าง เครื่องมือ MACD ชะลอการปรับค่าขึ้น มอง Upside ค่อนข้างจำกัด เปิด Short ตามแนวต้าน วางจุดถอยที่ 959 จุด รับ 948, 943 ต้าน 954, 956 จุด